[{"text_idx": "#000000", "text": "Cymru wedi cyrraedd targed brechu Covid-19 yn gynnar"}, {"text_idx": "#000001", "text": "Mae pawb yn y grwpiau blaenoriaeth cyntaf yng Nghymru wedi cael cynnig brechlyn yn erbyn Covid-19, yn o\u0302l Llywodraeth Cymru."}, {"text_idx": "#000003", "text": "Dywedodd llefarydd Llywodraeth Cymru bod y targed wedi ei chyrraedd yn gynnar, gyda phawb yn y grwpiau perthnasol wedi cael cynnig brechlyn."}, {"text_idx": "#000004", "text": "Ychwanegodd: \"Rydym yn annog pobl yn y grwpiau blaenoriaeth yma sydd heb gael brechlyn eto i gysylltu gyda'u bwrdd iechyd i drefnu.\""}, {"text_idx": "#000005", "text": "Wrth siarad ddydd Iau, dywedodd y Prif Weinidog Mark Drakeford: \"Mae hon yn ymdrech wirioneddol ryfeddol ac mae i lawr i waith caled miloedd o bobl sy'n gweithio'n ddiflino ar reng flaen y GIG ledled Cymru i wneud i hyn ddigwydd. Rwyf am ddiolch i bob un ohonyn nhw.\""}, {"text_idx": "#000006", "text": "Mae'n \"galonogol iawn ein bod ni wedi cyrraedd y garreg filltir\", meddai Steffan John, fferyllydd cymunedol ym Mlaenau Ffestiniog."}, {"text_idx": "#000009", "text": "\"Wrth gwrs mae'r sialens o roi'r ail ddos hefyd a 'da ni'n gw'bod yn ystod yr wythnosau nesa' bod 'na rywfaint o brinder [brechlynnau], felly 'da ni isio gweld be' fydd yn digwydd dros yr wythnosau nesa', ond dwi'n meddwl bod pawb yn y gwasanaeth iechyd yn barod i fynd...\""}, {"text_idx": "#000010", "text": "Covid-19: Wyth wedi marw a 189 achos mewn 48 awr"}, {"text_idx": "#000012", "text": "Mae ffigyrau diweddara' Iechyd Cyhoeddus Cymru yn dangos bod 1,490,372 o bobl, neu 47% o'r boblogaeth, bellach wedi cael un dos o'r brechlyn."}, {"text_idx": "#000013", "text": "Daeth cadarnhad ym mis Chwefror mai Cymru oedd y cyntaf o wledydd y DU i gynnig pigiad i bawb dros 70 oed, gweithwyr iechyd rheng flaen a phobl hynod fregus."}, {"text_idx": "#000014", "text": "Yn o\u0302l y strategaeth gafodd ei chyhoeddi ddechrau'r flwyddyn, erbyn yr hydref bydd pob oedolyn cymwys arall yng Nghymru wedi cael cynnig brechlyn."}, {"text_idx": "#000015", "text": "Mae llefarydd y Democratiaid Rhyddfrydol ar iechyd, Jo Watkins, wedi croesawu'r newyddion, gan \"ddiolch i bawb sy'n gweithio ar hyn dros y Pasg\"."}, {"text_idx": "#000016", "text": "Ychwanegodd bod angen \"parhau gyda'r rhaglen i sicrhau bod pawb yng Nghymru'n cael eu brechu cyn gynted ac mewn modd mor ddiogel a\u0302 phosib\"."}, {"text_idx": "#000018", "text": "\"Mae penderfyniad beiddgar y Llywodraeth Geidwadol i optio allan o gynllun yr UE wedi cael ei gyfiawnhau'n llawn ac wedi sicrhau bod Cymru wedi cael y brechlynnau ar gael i gyrraedd y targed hwn, amddiffyn ein rhai mwyaf agored i niwed, a dechrau ailagor cymdeithas."}, {"text_idx": "#000019", "text": "\"Mae hon yn garreg filltir arwyddocaol y gallwn ni i gyd ei dathlu wrth i ni barhau ar y ffordd i adferiad.\""}, {"text_idx": "#000020", "text": "Dywedodd llefarydd iechyd Plaid Cymru, Rhun ap Iorwerth AS: \"Mae'r garreg filltir hon yn dyst i waith caled ein staff GIG gwych a'r fyddin o wirfoddolwyr sydd wedi mynd y tu hwnt i sicrhau bod Cymru'n gallu cyrraedd y targed hwn. Ni fyddai hyn wedi bod yn bosibl hebddyn nhw."}, {"text_idx": "#000021", "text": "\"Mae cyflwyno'r brechlyn yn rhoi gobaith a hyder inni ein bod yn symud i'r cyfeiriad cywir a rhaid iddo barhau ar gyflymder i sicrhau bod pobl Cymru'n cael eu brechu cyn gynted a\u0302 phosibl."}, {"text_idx": "#000023", "text": "Covid-19: Tair marwolaeth a 94 achos newydd18 Ebrill 2021'Pawb dros 50 i gael cynnig brechlyn erbyn dydd Sul'1 Ebrill 2021'Canolbwyntio ar roi ail ddos y brechlyn yn sgil oedi'29 Mawrth 2021"}, {"text_idx": "#000024", "text": "Covid-19: Tair marwolaeth a 94 achos newydd"}, {"text_idx": "#000025", "text": "'Pawb dros 50 i gael cynnig brechlyn erbyn dydd Sul'"}, {"text_idx": "#000026", "text": "'Canolbwyntio ar roi ail ddos y brechlyn yn sgil oedi'"}, {"text_idx": "#000029", "text": "Tad yn euog o ddynladdiad ei ferch drwy esgeulustod"}]